Ego Aaliz domina Glane, notum facio universis presentes litteras inspecturis quod legatum meum ita ordinavi de assensu Odonis domini Castellionis filii mei, videlicet quod pro remedio anime mee parentumque meorum legavi: ecclesie de Firmitate, decem libras annui redditus, scilicet pro anniversario meo annis singulis faciendo; item, legavi ecclesie Bellevallis centum solidos annui redditus; ecclesie sanctorum Nazarii et Lazari Eduensis IIII libras; ecclesie sancti Martini Eduensis, XL solidos; ecclesie sancti Simphoriani, XX solidos; ecclesie dAnoz, II s.; ecclesie de Cuce, II s.; ecclesie de Verreriis, II s.; ecclesie de Glane, V s.; ecclesie de Lion, II s.; ecclesie de Buvrait, II s.; ecclesie de Ville es Porcos, II s.; ecclesie de Rupe, III s.; ecclesie de Vannoise, IIII s.; ecclesie sancti Jangolphi, II s.; ecclesie sancti Petri de la Valee, II s.; ecclesie de Milai, II s.; ecclesie de Poil, II s.; ecclesie de Comella, II s.; ecclesie sancti Leodegarii, II s.; ecclesie de Lasi, II s. Hec omnia predictis ecclesiis legavi pro anniversario meo, parentumque meorum annis singulis faciendo. Volo etiam ut in terra de Cuce, VIII libre assignantur et XVI in terris Rupis et Glane. Quod ut ratum et firmatum habeatur, nos L. abbas Bellevallis et ego Aaliz domina Glane et ego Odo dominus Castellionis presentes litteras sigillorum nostrorum munimine roboravimus. Actum anno Domini Mº CCº XXXº IIIº, mense Augusto, apud Glanam.